《天香室为四明定水复见心禅师赋》
元代·张翥

定水山中多古桂，老璘结茅来避世。囊中少试蒸花法，正藉烟霏作舆卫。

谁令作诗传世人，一时搅动声闻尘。百年公案结未了，复翁拈起还清新。

唱开石壁壁成字，百颗明珠照天地。不关旃檀林下风，薰破枯禅半边鼻。

吾闻佛家别有众香国，我亦三生学禅客。若为一洗六根空，从子归来分半席。

作者简介：张翥(1287～1368) 元代诗人。字仲举，晋宁（今山西临汾）人。少年时四处游荡，后随著名文人李存读书，十分勤奋。其父调官杭州，又有机会随仇远学习，因此诗文都写得出色，渐有名气。张翥有一段时间隐居扬州，至正初年(1341)被任命为国子助教。后来升至翰林学士承旨。